Ef það eru einhverjir litir sem ég verð aldrei þreytt þá er það svartur og gylltur og sérstaklega þegar þeim er blandað saman , útkoman verður alltaf mjög glæsileg og svo er þetta alveg tilvalið lúkk svona þegar hausta tekur . Núna er nefnilega alveg tíminn til að setja heimilið í haustbúninginn , það er svosem misjafnt hversu miklar breytingar við gerum , en ég hef hitt konur sem umbreyta stofunni sinni og skipta út öllum púðum , teppum og kertum fyrir hver árstíðarskipti . Á meðan aðrir láta sér nægja að kveikja á fleiri kertum og bæta við einu kósý teppi til að kúra undir , jújú við erum sem betur fer öll ólík . Ég tók saman nokkra hluti fyrir heimilið í þessu svarta & gyllta útliti , dálítill stæll á þessum hlutum , og þessi blessaði ananas hefur ekki ennþá yfirgefið óskalistann minn eins og þið sjáið , þetta er bara orðið tímaspursmál hvenær hann kíkir hingað heim : )